CELEX: 62009CJ0164
Language: sk
Date: 2010-11-11
Title: Rozsudok Súdneho dvora (štvrtá komora) z 11. novembra 2010. # Európska komisia proti Talianskej republike. # Nesplnenie povinnosti členským štátom - Ochrana voľne žijúceho vtáctva - Smernica 79/409/EHS - Výnimky z režimu ochrany voľne žijúceho vtáctva - Lov. # Vec C-164/09.

Rozsudok Súdneho dvora (štvrtá komora) z 11. novembra 2010 – Komisia/Taliansko
      (vec C‑164/09)
      „Nesplnenie povinnosti členským štátom – Ochrana voľne žijúceho vtáctva – Smernica 79/409/EHS – Výnimky zo systému ochrany voľne žijúceho vtáctva – Lov“
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 19)
      2.                     Životné prostredie – Ochrana voľne žijúceho vtáctva – Smernica 79/409 – Vykonanie členskými štátmi – Výnimky zo zákazu usmrcovania
            alebo odchytu chránených druhov – Podmienky – Absencia iného uspokojivého riešenia – Nevykonanie – Neprípustnosť (smernica
            Rady 79/409, články 7 a 9) (pozri body 22 – 27)
      3.                     Životné prostredie – Ochrana voľne žijúceho vtáctva – Smernica 79/409 – Vykonanie členskými štátmi – Výnimky zo zákazu usmrcovania
            alebo odchytu chránených druhov – Podmienky – Stanovenie počtu exemplárov, ktoré možno odobrať počas obdobia piatich rokov
            (smernica Rady 79/409, články 7 a 9) (pozri body 29, 30)
      4.                     Životné prostredie – Ochrana voľne žijúceho vtáctva – Smernica 79/409 – Vykonanie členskými štátmi – Výnimky zo zákazu usmrcovania
            alebo odchytu chránených druhov – Podmienky – Odchyt v malom rozsahu – Stanovenie zreteľne vyššieho množstva vtákov, ktoré
            možno loviť, v porovnaní s množstvom stanoveným smernicou – Neprípustnosť [smernica Rady 79/409, článok 7 a článok 9 ods. 1
            písm. c)] (pozri body 35 – 40)
      Predmet
      
         
               Nesplnenie povinnosti členským štátom – Porušenie článku 9 smernice Rady 79/409/EHS z 2. apríla 1979 o ochrane voľne žijúceho
                  vtáctva (Ú. v. ES L 103, s. 1; Mim. vyd. 15/001, s. 98) – Výnimky zo systému ochrany voľne žijúceho vtáctva – Región Veneto
               
            Výrok
      
         
                  1.
               
               
                  
               
               
                  	Talianska republika si tým, že región Veneto prijal a uplatňoval právnu úpravu týkajúcu sa povolenia výnimiek zo systému ochrany
                     voľne žijúceho vtáctva, ktorá nespĺňa podmienky stanovené v článku 9 smernice Rady 79/409/EHS z 2. apríla 1979 o ochrane voľne
                     žijúceho vtáctva, nesplnila povinnosti, ktoré jej vyplývajú z článku 9 tejto smernice.
                  
               
            
         
                  2.
               
               
                  
               
               
                  	Talianska republika je povinná nahradiť trovy konania.